
DR.30.10.2017                                                        21                   

 
sama ada pembentangan belanjawan adalah pembentangan belanjawan negara atau 
pembentangan belanjawan Barisan Nasional? Saya minta budi bicara daripada Tuan Yang 
di-Pertua. Terima kasih.  

Timbalan Yang di-Pertua [Dato' Sri Haji Ismail bin Haji Mohamed Said]: Terima 
kasih Yang Berhormat Batu Kawan... [Tepuk] Baiklah, Setiausaha akan menyiasat, 
menyelidik perkara ini dan kita akan maklumkan semula kepada Yang Berhormat, ya.  

Puan P. Kasthuriraani A/P Patto [Batu Kawan]: Terima kasih Tuan Yang di-
Pertua.  

Timbalan Yang di-Pertua [Dato' Sri Haji Ismail bin Haji Mohamed Said]: Ahli-ahli 
Yang Berhormat, masalah di hadapan Majlis ialah bahawa rang undang-undang bernama 
suatu akta bagi menggunakan sejumlah wang daripada Kumpulan Wang Disatukan untuk 
Perkhidmatan bagi tahun 2018 dan bagi memperuntukkan jumlah wang itu untuk 
perkhidmatan bagi tahun itu dibacakan kali yang kedua sekarang dan masalah bahawa usul 
di atas nama Yang Amat Berhormat Menteri Kewangan di dalam Aturan Urusan Mesyuarat 
ini diedarkan kepada Jawatankuasa sebuah-buah Majlis sekarang. Kedua-dua masalah 
tersebut terbuka untuk dibahas.  

Sebelum Yang Berhormat Ketua Pembangkang, saya jemput – Ahli-ahli Yang 
Berhormat, saya ingin memaklumkan bahawa pada hari ini, bermulanya perbahasan 
peringkat dasar Rang Undang-undang Perbekalan 2018. Saya ingin memaklumkan bahawa 
Yang Berhormat Ketua Pembangkang diperuntukkan selama 90 minit untuk perbahasan 
diikuti ahli daripada Barisan Nasional, juga 90 minit diperuntukkan, dan seterusnya 30 minit 
bagi pembahas-pembahas lain. Terima kasih. Saya jemput Yang Berhormat Permatang 
Pauh.  

 

11.42 pg.  

Datuk Seri Dr. Wan Azizah binti Wan Ismail [Permatang Pauh]: Terima kasih. 
Bismillahir Rahmanir Rahim. Assalamualaikum warahmatullahi wabarakatuh dan salam 
sejahtera. Alhamdulillahi rabbil alamin wabihi nastain. Allah Yang Maha Berkuasa atas segala 
sesuatu, pemilik kerajaan langit dan bumi dan segala yang wujud di antaranya. Selawat dan 
salam ke atas Junjungan Baginda Nabi Muhammad SAW, pembawa rahmat seluruh alam 
serta teladan untuk disanjungi.  

Saya memulakan perbahasan ini dengan kembali kepada perintah Allah SWT di 
dalam Surah Al-Hajj ayat ketujuh. Mafhumnya, supaya harta itu tidak hanya beredar di antara 
orang-orang kaya dari kalangan kamu. Ini adalah daripada al-Quran. Ayat ini merupakan 
penegasan dan tuntutan dalam membangunkan matlamat ekonomi bijak dan baik bagi 
membela golongan yang tertindas demi menjamin keadilan sosial dan keadilan 
pembangunan serta pengagihan ekonomi yang adil dengan mengecilkan jurang antara yang 
kaya dan yang miskin dan memartabatkan kebajikan rakyat terbanyak.  

Tuan Yang di-Pertua, sindiran, cercaan, fitnah, tohmahan dan cacian sudah saya 
dan keluarga lalui hampir 20 tahun. Bak kata orang utara, ‘dah malingli dah’ tetapi itu juga 
yang memperkuatkan semangat saya... [Tepuk] Dan rakan-rakan dalam Pakatan Harapan 
untuk terus berjuang membela nasib rakyat yang ditipu, ditindas dan dizalimi oleh penguasa 
yang angkuh dan sombong. Angkuh dan sombong dengan kuasa yang ada seolah-olah 
mereka akan menongkat langit dengan kuasa dan wang berbilion-bilion yang mereka ada. 
Nauzubillah.  

Terima kasih Yang Amat Berhormat Pekan atas cerita Kak Wan kelmarin dan 
bersusah-payah menjemput Kak Wan Azizah binti Wan Salleh ke Dewan yang mulia ini. 
Tahniah saya ucapkan kepada Amanah Ikhtiar Malaysia di atas kejayaan membimbing 
seorang usahawan wanita hingga berjaya.  

 

[Timbalan Yang di-Pertua (Datuk Seri Dr. Ronald Kiandee) mempengerusikan 
Mesyuarat]  

 

Ceritanya, Kak Wan Azizah Wan Salleh diberikan pertolongan melalui Amanah 
Ikhtiar Malaysia. Saya ingin ingatkan Dewan yang mulia ini, asal usul usaha ini bermula hasil 



sama ada pembentangan belanjawan adalah pembentangan belanjawan negara atau pembentangan belanjawan Barisan Nasional? Saya minta budi bicara daripada Tuan Yang di-Pertua. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Terima kasih Yang Berhormat Batu Kawan... [Tepuk] Baiklah, Setiausaha akan menyiasat, menyelidik perkara ini dan kita akan maklumkan semula kepada Yang Berhormat, ya. Puan P. Kasthuriraani A/P Patto [Batu Kawan]: Terima kasih Tuan Yang di- Pertua. Timbalan Yang di-Pertua [Dato' Sri Haji Ismail bin Haji Mohamed Said]: Ahli-ahli Yang Berhormat, masalah di hadapan Majlis ialah bahawa rang undang-undang bernama suatu akta bagi menggunakan sejumlah wang daripada Kumpulan Wang Disatukan untuk Perkhidmatan bagi tahun 2018 dan bagi memperuntukkan jumlah wang itu untuk perkhidmatan bagi tahun itu dibacakan kali yang kedua sekarang dan masalah bahawa usul di atas nama Yang Amat Berhormat Menteri Kewangan di dalam Aturan Urusan Mesyuarat ini diedarkan kepada Jawatankuasa sebuah-buah Majlis sekarang. Kedua-dua masalah tersebut terbuka untuk dibahas. Sebelum Yang Berhormat Ketua Pembangkang, saya jemput- Ahli-ahli Yang Berhormat, saya ingin memaklumkan bahawa pada hari ini, bermulanya perbahasan peringkat dasar Rang Undang-undang Perbekalan 2018. Saya ingin memaklumkan bahawa Yang Berhormat Ketua Pembangkang diperuntukkan selama 90 minit untuk perbahasan diikuti ahli daripada Barisan Nasional, juga 90 minit diperuntukkan, dan seterusnya 30 minit bagi pembahas-pembahas lain. Terima kasih. Saya jemput Yang Berhormat Permatang Pauh. 11.42 pg. Datuk Seri Dr. Wan Azizah binti Wan Ismail [Permatang Pauh]: Terima kasih. Bismillahir Rahmanir Rahim. Assalamualaikum warahmatullahi wabarakatuh dan salam sejahtera. Alhamdulillahi rabbil alamin wabihi nastain. Allah Yang Maha Berkuasa atas segala sesuatu, pemilik kerajaan langit dan bumi dan segala yang wujud di antaranya. Selawat dan salam ke atas Junjungan Baginda Nabi Muhammad SAW, pembawa rahmat seluruh alam serta teladan untuk disanjungi. Saya memulakan perbahasan ini dengan kembali kepada perintah Allah SWT di dalam Surah Al-Hajj ayat ketujuh. Mafhumnya, supaya harta itu tidak hanya beredar di antara orang-orang kaya dari kalangan kamu. Ini adalah daripada al-Quran. Ayat ini merupakan penegasan dan tuntutan dalam membangunkan matlamat ekonomi bijak dan baik bagi membela golongan yang tertindas demi menjamin keadilan sosial dan keadilan pembangunan serta pengagihan ekonomi yang adil dengan mengecilkan jurang antara yang kaya dan yang miskin dan memartabatkan kebajikan rakyat terbanyak. Tuan Yang di-Pertua, sindiran, cercaan, fitnah, tohmahan dan cacian sudah saya dan keluarga lalui hampir 20 tahun. Bak kata orang utara, 'dah malingli dah' tetapi itu juga yang memperkuatkan semangat saya... [Tepuk] Dan rakan-rakan dalam Pakatan Harapan untuk terus berjuang membela nasib rakyat yang ditipu, ditindas dan dizalimi oleh penguasa yang angkuh dan sombong. Angkuh dan sombong dengan kuasa yang ada seolah-olah mereka akan menongkat langit dengan kuasa dan wang berbilion-bilion yang mereka ada. Nauzubillah. Terima kasih Yang Amat Berhormat Pekan atas cerita Kak Wan kelmarin dan bersusah-payah menjemput Kak Wan Azizah binti Wan Salleh ke Dewan yang mulia ini. Tahniah saya ucapkan kepada Amanah Ikhtiar Malaysia di atas kejayaan membimbing seorang usahawan wanita hingga berjaya. [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. Ceritanya, Kak Wan Azizah Wan Salleh diberikan pertolongan melalui Amanah Ikhtiar Malaysia. Saya ingin ingatkan Dewan yang mulia ini, asal usul usaha ini bermula hasil.